דיידו

דיידו ארמסטרונג (באנגלית: Dido Armstrong; נולדה ב-25 בדצמבר 1971) היא זמרת ומלחינה בריטית. דיידו זכתה להצלחה בינלאומית עם מכירות של יותר מ-38 מיליון אלבומים בעשור הראשון של המאה ה-21. שני אלבומיה הראשונים הם בין עשרת האלבומים הנמכרים ביותר בבריטניה.

 ביוגרפיה 
דיידו נולדה בלונדון בשם פלוריאן קלוד דה בונוואל ארמסטרונג ביום חג המולד. אמה הייתה משוררת אנגלייה ואביה היה מוציא לאור אירי. אחיה הוא רולו ארמסטרונג, חבר להקת פיית'לס. בגיל 6 החלה ללמוד בבית ספר גילדהול למוזיקה ודרמה בו למדה לנגן בפסנתר, חלילית וכינור. בשנים שלאחר מכן למדה גם לנגן בגיטרה. בנוסף למדה משפטים באוניברסיטה של לונדון, אולם לא השלימה את התואר.

ב-1995 הקליטה את האלבום Odds & Ends, אותו שלחה לחברת תקליטים בשם "Nettwerk". היא הוחתמה על חוזה הקלטות רק לאחר שמנהלי החברה התרשמו משיתוף הפעולה של דיידו עם להקת פיית'לס (שותפה לכתיבת שירי הלהקה, כמו גם תורמת קולות רקע). שבעקבותיו גם הוחתמה לחברת התקליטים האמריקנית "Arista Records" (חברת בת של "BMG"), שהוציאה את אלבומה הראשון לחנויות התקליטים. האלבום, ששמו "No Angel", יצא לחנויות התקליטים בארצות הברית ב־1 ביוני 1999, לאחר מסע יחצנות ממושך של האלבום, שכלל הופעות רבות של דיידו. הסינגל הראשון מתוך האלבום, "Here with Me", הפך לשיר הנושא של סדרת הטלוויזיה "רוזוול". בנוסף, שירה "Thank You" הופיע בפסקול הסרט "דלתות מסתובבות" משנת 1998.

הפריצה של דיידו הגיעה בעקבות שיתוף הפעולה עם הראפר אמינם, בשירו "Stan", בו נמצאת דגימה של דיידו שרה את הבית הראשון בשיר "Thank You". הסינגל הגיע למקום הראשון במצעד הבריטי בדצמבר 2000, דבר אשר הזניק את מכירות אלבומה בבריטניה וברחבי העולם. דיידו אף הופיעה בקליפ של השיר, בתפקיד חברתו של סטן. האלבום "No Angel" נמכר ברחבי העולם במעל 21 מיליון עותקים, וזיכה אותה בשני פרסי המוזיקה הבריטית: הזמרת הבריטית והאלבום הבריטי. דיידו לא הייתה מועמדת לקטגוריית תגלית השנה, זאת משום שקיבלה מועמדות בקטגוריה זו שנה קודם לכן.

בספטמבר 2003 הוציאה דיידו את הלהיט "White Flag", שזכה להצלחה עולמית, בין השאר גם בישראל, בו אף הגיע למקום הראשון במצעד הלהיטים השנתי של גלגלצ לשנת 2003. היה זה הסינגל הראשון מתוך אלבומה השני, שנקרא "Life for Rent". אלבום זה הפך לאחד האלבומים שנמכרו הכי מהר בהיסטוריה: בבריטניה נמכר האלבום ביומו הראשון בחנויות ב-152,000 עותקים, ובשבוע הראשון נמכר ב-400,000 עותקים. בנוסף הגיע האלבום למקום הראשון בעוד 11 מדינות. בסך הכול נמכר האלבום בכ-12 מיליון עותקים. על אלבומה זה זכתה בשני פרסי המוזיקה הבריטית נוספים: הזמרת הבריטית והסינגל הבריטי - "White Flag", וכמו כן קיבלה מועמדות לפרס גראמי על השיר.

ביולי 2005 השתתפה דיידו בקונצרט הרוק הבינלאומי "לייב 8", בו קיימה שלוש הופעות בשלושה מקומות שונים.

ב-17 בנובמבר 2008 הוציאה דיידו אלבום שלישי הנקרא "Safe Trip Home", לאחר תקופה של כמה שנים שלא עסקה במוזיקה. האלבום הוקלט בלוס אנג'לס ובלונדון והופק על ידי ג'ון בריון. באלבום ישנם שיתופי פעולה עם בריאן אינו (בשיר Grafton Street) ועם הגיטריסט והדיג'יי Citizen Cope (בשיר Burning Love).

ב-8 בנובמבר 2012 הודיעה דיידו על סיום העבודה על אלבומה החדש Girl Who Got Away. במקביל חברת סוני הודיעה כי האלבום יצא ב-4 במרץ, 2013. ב-5 במרץ האלבום הגיע לראש מצעדי המכירות באייטונז.

במאי 2018 חתמה דיידו עם חברת ברטלסמן מיוזיק גרופ על הוצאת אלבום חמישי בתחילת 2019. בין השותפים ליצירת האלבום יהיו אחיה רולו ארמסטרונג, בריאן אינו וראיין לאודר.

ב-4 במרץ 2019 הוציאה את אלבומה החמישי Still on My Mind שנכתב והוקלט באנגליה בשיתוף עם אחיה רולו ארמסטרונג.

חיים אישיים
בצאת אלבומה השלישי, ערכה דיידו תחרות לבמאים מכל העולם. ב-2010 נישאה דיידו לרואהן גבין שביים את הסרטון הנבחר ל"שמיים צפוניים". סטנלי, בנם הראשון, נולד ביולי 2011.

דיסקוגרפיה
 אלבומי אולפן
 1999: No Angel
 2003: Life for Rent
 2008: Safe Trip Home
 2013: Girl Who Got Away
 2019: Still on My Mind

 אלבומי הופעה 
 1995: Live at Brixton Academy 

 אלבומים אחרים 
 1995: Odds & Ends
 1999: The Highbury Fields EP
 2005: Dido Live
 2013: Greatest Hits

פרסים
אלו הם חלק מהמועמדויות והפרסים בהם זכתה:

 שנה  פרס  קטגוריה  מועמדות  תוצאה2001 VMA הווידאו הטוב ביותר לזמרת "Thank You"  הווידאו הטוב ביותר Stan  וידאו הראפ, הטוב ביותר  הווידאו הטוב ביותר לזמר  בימוי הווידאו הטוב ביותר  הווידאו האמנותי ביותר  EMA ההופעה החדשה הטובה ביותר  הזמרת הטובה ביותר  האלבום הטוב ביותר "No Angel"  השיר הטוב ביותר Stan  פרסי המוזיקה הבריטית הזמרת הבריטית הטובה ביותר  בלוקבסטר הזמרת המועדפת ביותר 2002 ASCAP Pop Music Awards שיר השנה Thank You  NRJ Awards Best Newcomer  Best Album "No Angel"  פרסי המוזיקה הבריטית הזמרת הבריטית הטובה ביותר  האלבום הבריטי הטוב ביותר "No Angel"  הווידאו הטוב ביותר Thank You  פרסי עולם המוזיקה האמן המוכר ביותר [עולמי]  הזמרת המוכרת ביותר [עולמי]  האמן המוכר ביותר  פרסי עולם המוזיקה הזמרת [רוק/פופ] הטובה ביותר 2004 פרס איבור נובלו הלהיט הבינלאומי של השנה White Flag  לחן וקומפוזיציה הטובים ביותר  פרס גראמי הקול הטוב ביותר, זמרת  EMA האלבום הטוב ביותר "Life for Rent"  פרסי המוזיקה הבריטית הזמרת הטובה ביותר  הסינגל הטוב ביותר White Flag  NRJ Awards האמן הבינלאומי הטוב ביותר  האלבום הטוב ביותר Life for Rent  פרסי המוזיקה העולמית האמן הבריטי המוכר ביותר 2010 המלחין הטוב ביותר  פרסי גראמי עריכת האלבום הטוב, לא קלאסי "Safe Trip Home"  פרסי המוזיקה הבריטית האלבום הטוב ב30 שנה האחרונות "No Angel"  Broadcast Film Critics Association Awards 2010 השיר הטוב ביותר If I Rise  טקס פרסי אוסקר ה-83 השיר המקורי ביותר If I Rise  Denver Film Critics Society Award 2010 השיר הטוב ביותר If I Rise 

קישורים חיצוניים



 הערות שוליים 

*
קטגוריה:זמרות פופ בריטיות
קטגוריה:אמני אריסטה רקורדס
קטגוריה:זוכי פרס המוזיקה הבריטית
קטגוריה:זוכי פרס המוזיקה העולמי: בריטים
קטגוריה:זמרות-יוצרות בריטיות
קטגוריה:זוכי פרס המוזיקה של MTV אירופה
קטגוריה:זמרי פופ בריטים
קטגוריה:זמרים-יוצרים בריטים
קטגוריה:מלחינות בריטיות
קטגוריה:מלחינים בריטים במאה ה-21
קטגוריה:זמרות רוק
קטגוריה:זמרי רוק בריטים
קטגוריה:בריטיות שנולדו ב-1971
קטגוריה:בריטים שנולדו ב-1971